b'\n_START_ARTICLE_\nZe\xc4\x8da\n_START_PARAGRAPH_\nZe\xc4\x8da je nenaseljeni otok, na katerem stoji svetilnik, v severnem Jadranu, zahodno od otoka Cres. Najsevernej\xc5\xa1a to\xc4\x8dka na otoku je Tanki rt, najju\xc5\xbenej\xc5\xa1a pa Debeli rt. Od severa, zahoda in juga je obkro\xc5\xbeen z odprtim morjem. Na jugovzhodni obali otoka stoji svetilnik. Ze\xc4\x8da naj bi ime dobila po zajcih, ki so naseljevali otok._NEWLINE_Na zahodni strani otoka sta oto\xc4\x8dka (\xc4\x8deri) Pregaznik in Seka, na vzhodni pa Mi\xc5\xa1ar; na pol poti do otoka Cres je oto\xc4\x8dek Visoki._NEWLINE_Najvi\xc5\xa1ji vrh otoka meri 65 mnm._NEWLINE_Iz pomorske karte je razvidno, da svetilnik, ki stoji na skrajnem zahodnem delu otoka oddaja svetlobni signal BR Bl(2) 10s. Nazivni domet svetilnika je 8 milj.'